צ'רון שרי

צ'רון אינטף צ'פרן שרי (בהולנדית: Tjaronn Inteff Chefren Chery; נולד ב-4 ביוני 1988) הוא כדורגלן סורינאמי-הולנדי המשחק בעמדת הקשר ההתקפי בניימיכן מליגת העל ההולנדית ובנבחרת סורינאם.

קריירת מועדונים
שרי נולד באנסחדה שבהולנד, להורים ממוצא סורינאמי.

הוא החל לשחק כדורגל בקבוצות הנוער של UDI אנסחדה  וויקטוריה'28 . בגיל 14 הצטרף לטוונטה, והיה שותף לזכייה של הקבוצה באליפות הנוער ההולנדית לעונת , כאשר הוא שימש כקפטן. ב-26 באוקטובר 2008 ערך את הופעת הבכורה שלו בקבוצה הבוגרת בניצחון 2–0 על ויטסה ארנהם. בינואר  הושאל לקמבור, וב-16 בינואר 2009 ערך את הופעת הבכורה שלו בקבוצה בניצחון 0–1 על הארלם.

בקיץ  הושאל ל-RBC. ב-8 במרץ 2010 הבקיע את שער הבכורה שלו בקבוצה, בתיקו 1–1 נגד אמן. ב-29 ביולי 2010 חתם באמן, וב-13 באוגוסט 2010 ערך את הופעת הבכורה שלו בקבוצה בהפסד 0–3 לזוולה. שבועיים לאחר מכן הבקיע את שער הבכורה שלו בקבוצה, בהפסד 2–3 למאסטריכט. את העונה סיים עם תשעה שערים ב-33 הופעות.

ב-6 ביוני 2011 חזר לליגה הראשונה כאשר חתם לשנתיים בדן האג, עם אופציה לשנתיים נוספות. ב-14 ביולי 2011 ערך את הופעת הבכורה שלו בקבוצה, בניצחון 2–3 נגד טאוראס טאורגה. שבוע לאחר מכן כבש את שער הבכורה שלו בקבוצה במשחק הגומלין, בו ניצחה דן האג 2–0. ב-1 בדצמבר 2012 הורחק בהפסד 0–2 לטוונטה. בנוסף להרחקה הושעה לשלושה משחקים נוספים, ולאחר מכן עונשו הומתק במשחק אחד פחות.

ב-23 ביולי 2013 הושאל לחרונינגן עד לסיום העונה. ב-3 באוגוסט 2013 ערך את הופעת הבכורה שלו בקבוצה בניצחון 4–1 נגד נאק ברדה, בו גם כבש את שער הבכורה שלו. במהלך העונה חתם על חוזה קבוע בקבוצה. עונת  הייתה עונת השיא שלו כשכבש במהלכה 17 שערים, זכה עם הקבוצה בגביע ההולנדי ונבחר לשחקן המצטיין של העונה במועדון.

ב-20 ביולי 2015 חתם לשלוש שנים בקווינס פארק ריינג'רס מליגת המשנה באנגליה. את הופעת הבכורה שלו בקבוצה ערך בהפסד 0–2 לצ'רלטון את'לטיק במחזור הראשון של עונת . ב-22 באוגוסט 2015 הבקיע לראשונה במדי הקבוצה, כאשר כבש צמד בניצחון על האדרספילד טאון.

ב-13 בינואר 2017 חתם בגוויג'ואו ז'ינצ'נג מליגת העל הסינית. ב-3 במרץ 2017 ערך את הופעת הבכורה שלו בקבוצה בתיקו 1–1 נגד ליאונינג, ובסך הכל ערך 27 הופעות במדי הקבוצה, בהן כבש שער אחד. ב-28 ביולי 2018 הושאל לקייסריספור מליגת העל הטורקית. בעונתו היחידה בקבוצה ערך 33 הופעות וכבש תשעה שערים.

 מכבי חיפה 
ב-12 באוגוסט 2019 הגיע לישראל וחתם במכבי חיפה. ב-18 באוגוסט 2019 ערך את הופעת הבכורה שלו בקבוצה בניצחון 1–2 על מכבי נתניה בגביע הטוטו. במחזור הפתיחה של עונת 2019/2020 ערך את הופעת הבכורה שלו בליגת העל, כאשר נכנס כמחליף בדקה ה-29 בניצחון 3–4 על הפועל רעננה. ב-21 באוקטובר 2019 הבקיע את שערו הראשון בקבוצה, בתיקו 1–1 מול בני יהודה תל אביב. ב-26 באוקטובר 2019 כבש צמד שערים בניצחון 0–3 על הפועל כפר סבא. שרי היה מהמצטיינים של חיפה, שסיימה את העונה במקום השני, כשלזכותו עשרה שערים ו-11 בישולים.

ב-30 בדצמבר 2020 האריך את חוזהו במועדון עד 2023 ומונה לקפטן המשני של הקבוצה (הקפטן הראשי היה נטע לביא).

שרי היה מהמצטיינים של חיפה בעונת 2020/2021, בה זכתה מכבי חיפה באליפות. הוא כבש 12 שערים (סגן מלך השערים של הליגה) ובישל חמישה נוספים. הוא נבחר לזר המצטיין של ליגת העל.

ב-5 באוגוסט 2021 הוא בישל ארבעה שערים בניצחון 2–7 על HB טורסהאבן במסגרת מוקדמות הקונפרנס ליג. חיפה העפילה לשלב הבתים של הקונפרנס ליג וסיימה במקום הרביעי. ב-16 באפריל 2022 כבש את שערו ה-30 בהופעתו ה-100 בליגה, בניצחון 0–1 על בני סכנין, שער שנבחר לשער העונה. הוא היה מהמצטיינים של חיפה, שזכתה שוב באליפות, ותרם תשעה שערים (חלקם מכריעים) ושבעה בישולים. הוא נבחר בפעם השנייה ברציפות לזר המצטיין של ליגת העל.

שרי הבקיע שער חשוב בפלייאוף ליגת האלופות נגד הכוכב האדום בלגרד והעפיל עם מכבי חיפה לליגת האלופות בפעם השלישית בתולדותיה ובפעם הראשונה שלו כשחקן. ב-14 בספטמבר 2022 כבש את שער הבכורה של מכבי חיפה בעונת 2022/2023 בליגת האלופות מול פריז סן-ז'רמן באצטדיון סמי עופר, משחק אותו הפסידה 1–3.

לאחר עזיבת נטע לביא את הקבוצה בינואר 2023, מונה שרי לקפטן הקבוצה. הוא הוביל את מכבי חיפה לאליפות שלישית ברציפות (ו-15 בסך הכל) ותרם עשרה שערים ושמונה בישולים.

 חזרה לארצות השפלה 
באמצע עונת 2023/2024 נאלצה משפחתו של שרי לעבור להולנד בשביל לקבל טיפול רפואי מיוחד עבור בנו של שרי. עקב זאת, ביקש להיות מושאל למועדון בהולנד, כדי להימצא בקרבת משפחתו. ב-26 בינואר 2024, עבר בהשאלה עד תום העונה לניימכן מליגת העל ההולנדית. בעזיבתו הביע תקווה שיחזור לחיפה.

עם ניימכן שרי הגיע לגמר הגביע ההולנדי.

ב-26 במאי 2024 חתם לשנתיים ברויאל אנטוורפן מליגת העל הבלגית.
בעונת 2025/26 חזר לשחק במדי ניימכן.

קריירת נבחרות
במאי  זומן שרי לראשונה לסגל נבחרת הולנד, אך טרם רשם הופעה בנבחרת. כך גם שנתיים לאחר מכן, תחת המאמן לואי ואן חאל.

בדצמבר  זומן לראשונה לסגל נבחרת סורינאם, אך קבוצתו חרונינגן, שבמדיה שיחק אז, לא אישרה לו לצאת לאימוני הנבחרת.

ב-15 במרץ 2021, זומן לסגל בשנית נבחרת סורינאם לקראת המשחקים נגד  ו. ב-27 במרץ, ערך את הופעת הבכורה שלו בנבחרת סורינאם בניצחון 6–0 נגד ארובה.

ב-5 באוקטובר 2023 הודיע על פרישה מהנבחרת.

שנתיים לאחר מכן, באוקטובר 2025, חזר לנבחרת ושותף בקמפיין מוקדמות המונדיאל של צפון אמריקה.

תארים
חרונינגן
הגביע ההולנדי: 2014/2015

 מכבי חיפה
 אליפות (3): 2020/2021, 2021/2022, 2022/2023
 אלוף האלופים (2): 2021, 2023
 גביע הטוטו: 2021/2022

תארים אישיים
 מלך הבישולים של ליגת העל: 2019/2020 (11 בישולים)
 השחקן הזר של העונה בליגת העל מטעם אתר ONE וארגון שחקניות ושחקני הכדורגל: 2020/2021, 2021/2022
 נבחרת העונה בליגת העל מטעם אתר ONE וארגון שחקניות ושחקני הכדורגל: 2022/2023

קישורים חיצוניים

 פרופיל, באתר מכבי חיפה





הערות שוליים

קטגוריה:כדורגלנים סורינאמים
קטגוריה:כדורגלנים הולנדים
קטגוריה:קשרי כדורגל סורינאמים
קטגוריה:קשרי כדורגל הולנדים
קטגוריה:כדורגלני טוונטה
קטגוריה:כדורגלני קמבור
קטגוריה:כדורגלני אמן
קטגוריה:כדורגלני דן האג
קטגוריה:כדורגלני חרונינגן
קטגוריה:כדורגלני ניימכן
קטגוריה:כדורגלני קווינס פארק ריינג'רס
קטגוריה:כדורגלני גוויג'ואו ז'יצ'נג
קטגוריה:כדורגלני קייסריספור
קטגוריה:כדורגלני מכבי חיפה
קטגוריה:כדורגלני רויאל אנטוורפן
קטגוריה:כדורגלנים זרים בישראל
קטגוריה:הולנדים ממוצא סורינאמי
קטגוריה:כדורגלני נבחרת סורינאם
קטגוריה:ספורטאים הולנדים באנגליה
קטגוריה:ספורטאים זרים בסין
קטגוריה:ספורטאים הולנדים בטורקיה
קטגוריה:ספורטאים הולנדים בישראל
קטגוריה:ספורטאים סורינאמים באנגליה
קטגוריה:ספורטאים זרים בטורקיה
קטגוריה:ספורטאים סורינאמים בישראל
קטגוריה:ספורטאים הולנדים בבלגיה
קטגוריה:הולנדים שנולדו ב-1988
קטגוריה:סורינאמים שנולדו ב-1988